**Spacehog** é unha banda inglesa de rock alternativo formada no ano 1994 en Leeds. Está fortemente influenciada por David Bowie, Queen e T.Rex.

Historia
--------

A pesar de que todos os seus membros son orixinarios de Leeds, a banda formouse en Nova York en 1994 cando Antony Langdon atopouse con Cragg por casualidade nun café onde Cragg tiña un traballo matando ratas. Pouco despois o irmán de Langdon, Royston, uniuse á banda e naceu Spacehog. Cando o guitarrista orixinal deixou o grupo, Jonny Cragg chamou ao seu amigo Richard Steel para unirse a eles. Ese ano asinaron un contrato con Seymour Stein para o selo Sire Records.

O 24 de outubro de 1995 Spacehog editou o seu álbum de estrea, *Resident Alien*. Vendeo ao redor das 500.000 copias e contiña o *hit* "In the Meantime", ademais do sinxelo "Cruel To Be Kind". "In the Meantime" tivo aescoitouse con frecuencia nas radios, e o seu vídeo tamén foi emitido intensamente pola televisión. O seu segundo traballo, *The Chinese Album*, apareceu o 10 de marzo de 1998. A pesar de non ter tan boas vendas como *Resident Alien*, a popularidade do grupo continuou medrando e a banda tocou como abreconcertos de Pearl Jam e Supergrass. *The Chinese Album* tiña un son máis "artístico", cun piano ao estilo Pink Floyd no primeiro tema e coa colaboración de Michael Stipe de R.E.M. na canción "Almond Kisses".

Despois de que a banda saíse de Elektra Records, Spacehog asinou con Artemis Records e lanzou o seu terceiro álbum, *The Hogyssey*, o 10 de abril do 2001. O disco continuaba a liña neo-glam da banda e contaba cos sinxelos "I Want to Live" e "At Least I Got Laid", ademais da versió funk da peza de Richard Strauss "Also sprach Zarathustra". O grupo uniuse a The Black Crowes e Oasis na xira Tour of Brotherly Love.

### Arckid

Antony, Royston e Christian Langdon uníronse para formar Arckid. En xuño do 2006 gravaron oito cancións con Bryce Goggin nos Trout Studios en Brooklyn. Jonny Cragg uniuse a The Twenty-Twos como batería, pero posteriormente tocou cos irmáns Langdon e Arckid.

A finais de novembro do 2006 Antony Langdon deixou Arckid amistosamente e ideou un alter ego coñecido como "Louis Arogant". Este proxecto estivo a piques de rematar cunha gravación titulada *Victoria*, pero o álbum nunca foi editado.

Antony Langdon foi brevemente substituído polo guitarrista de Your Vegas Mat Steel, que deixou Arckid despois de que gravasen o seu primeiro vídeo para volver ao seu antigo grupo. Pete Denton uniuse a eles durante un tempo e Richard Steel acompañounos no escenario nunha serie de concertos.

### Reunión

En xullo do 2008 Spacehog reuniuse para realizar dous concertos e coa intención de traballar nunha nova gravación.

Discografía
-----------

* *Resident Alien* - 1995 (Sire)
* *The Chinese Album* - 1998 (Sire)
* *The Hogyssey* - 2001 (Artemis)
* *As It Is on Earth* - 2013 (Hogspace)

Véxase tamén
------------

### Ligazóns externas

* MySpace da banda

|  |  |
| --- | --- |
| Control de autoridades | 
* Wd: Q339626
* WorldCat
* VIAF: 151476314
* AllMusic: mn0000743623
* BNF: 13988928k
* Discogs: 316068
* Genius: Spacehog
* GND: 32038733X
* IMDb: nm3171989
* ISNI: 0000 0001 0672 6820
* LCCN: n2004081248
* MusicBrainz: ID
* NKC: xx0136846
* Songkick: 394473

 |